ADI

Colectarea deșeurilor voluminoase
2024-02-12 08:00 - 2024-02-29 17:00 (Europe/Helsinki) | Bistrita-Nasaud, Str. Pacii nr. 2A, Bistrita, Bistrita - Nasaud, 420080, România
Prima campanie gratuită de colectare a deșeurilor voluminoase din acest an se va derula începând de săptămâna viitoare! Campanie GRATUITĂ de colectare a deșeurilor voluminoase, organizată de A.D.I. Deșeuri Bistrița-Năsăud și Supercom SA, este programată în perioada 12 FEBRUARIE – 03 MARTIE 2024 și se va desfășura în TOATE localitățile din județul Bistrița-Năsăud!
În categoria deșeurilor voluminoase intră fotolii, canapele, saltele, dulapuri, mese, scaune, mobilier de grădină, jucării de dimensiuni mari – tobogane, biciclete, trotinete, piscine gonflabile, cuști de animale, balansoare, covoare sau alte bunuri de folosință îndelungată.
Solicităm cetățenilor care locuiesc ÎN ZONELE DE BLOCURI și dețin aceste tipuri de deșeuri voluminoase să le depună la platformele de colectare a deșeurilor reciclabile, iar cetățenii care locuiesc ÎN ZONELE DE CASE să le scoată în fața porții, având grijă să nu încurce circulația pietonală sau auto.
IMPORTANT! Vă rugăm să NU scoateți deșeurile voluminoase ÎN AFARA DATELOR MENȚIONATE în programul de colectare de mai jos:
În ZONA RURALĂ, programul de colectare a deșeurilor voluminoase este cuprins în perioada 11 – 22 decembrie 2023, după cum urmează:
12 FEBRUARIE în comunele Silivașu de Câmpie, Urmeniș, Milaș, Galații Bistriței, Rodna, Șanț, Romuli, Telciu;
13 FEBRUARIE în comunele Șieuț, Monor, Mărișel, Poiana Ilvei, Lunca Ilvei, Ilva Mare, Măgura Ilvei, Nimigea, Runcu Salvei;
14 FEBRUARIE în comunele Prundu Bârgăului, Budacu de Jos, Miceștii de Câmpie, Sate Lechința, Matei, Șieu Odorhei, Leșu, Feldru, Coșbuc, Salva;
15 FEBRUARIE în comunele: Dumitrița, Șieu, Teaca, Lechința, Ilva Mică, Maieru, Chiuza, Dumitra, Zagra;
16 FEBRUARIE în comunele Livezile, Cetate, Budești, Sânmihaiu de Câmpie, Sate Teaca, Rebra, Rebrișoara Parva,
19 FEBRUARIE în comunele Bistrița-Bârgăului, Șieu Măgheruș Șintereag, Braniștea;
20 FEBRUARIE în comunele Tiha Bârgăului, Șieu Măgheruș;
21 FEBRUARIE în comunele: Târlișua, Spermezeu;
22 FEBRUARIE în comunele: Josenii Bârgăului, Uriu, Ciceu Mihăești, Căianu Mic, Petru Rareș;
25 FEBRUARIE în comunele: Negrilești și Ciceu Giurgești;
26 FEBRUARIE în comunele: Chiochiș și Nușeni;
MUNICIPIUL BISTRIȚA:
Luni – Marți, 26 – 27 FEBRUARIE 2024
Străzile din perimetrul: Gării – Arțarilor – Eroilor – Dimitrie Cantemir – Tărpiului – Drumul Cetății – Calea Clujului – sens giratoriu Calea Clujului – Libertății – Petru Maior – Podul Berăriei – Faleză – Zăvoaie – Tănase Tudoran – Ion Pop Reteganu – Mihai Viteazu – Valea Budacului – Ion Vidu – Codrișor – Podul Budacului – Ion Rațiu – Alexandru Odobescu – Gării.
Miercuri – Joi, 28 – 29 FEBRUARIE 2024
Străzile din perimetrul: Alexandru Odobescu – Gării – B-dul Republicii – Piața Petru Rareș – 1 Decembrie – Calea Moldovei – Avram Iancu – Podul Jelnei – Ghinzii – Valea Ghinzii – Valea Jelnei – C.R. Vivu – Ion Minulescu – Parcului – Ion Rațiu – Alexandru Odobescu.
Vineri – Sâmbătă 01 – 02 MARTIE 2024
Străzile din perimetrul: B-dul Republicii – Piața Petru Rareș – 1 Decembrie – Calea Moldovei – Lucian Blaga – Simion Mândrescu – Subcetate – Busuiocului – Tărpiului – Dimitrie Cantemir – Eroilor – Ioan Slavici – Crinilor – Piața Petru Rareș – B-dul Republicii.
Pentru LOCALITĂȚILE COMPONENTE ale municipiului Bistrița, programul de colectare a deșeurilor voluminoase va fi următorul:
Luni, 26 FEBRUARIE – Sărata;
Marți, 27 FEBRUARIE – Ghinda;
Miercuri, 28 FEBRUARIE – Slătinița;
Joi, 29 FEBRUARIE – Viișoara,
Vineri, 01 MARTIE – Sigmir,
Sâmbătă și Duminică 02 – 03 MARTIE – Unirea.
În NĂSĂUD și SÂNGEORZ BĂI, deșeurile voluminoase se vor colecta GRATUIT în datele de 14 și 16 FEBRUARIE 2024 conform programului de mai jos:
14 FEBRUARIE – Năsăud, partea de sus a orașului;
16 FEBRUARIE – Năsăud, partea de jos a orașului;
16 FEBRUARIE – Sîngeorz-Băi;
În BECLEAN și localitățile componente, Campania de colectare gratuită a deșeurilor voluminoase va fi în data de 20 FEBRUARIE 2024;
Atenționăm cetățenii județului Bistrița-Năsăud, că în afara campaniilor GRATUITE organizate de ADI Deșeuri Bistrița-Năsăud, aceste deșeuri voluminoase se ridică contra cost de operatorul de salubritate, la prețul de 168,2 lei / mc tva inclus, sau GRATUIT dacă le depuneți la cele 5 centre de colectare a deșeurilor voluminoase amenajate la nivelul județului Bistrița-Năsăud.
Ai ocazia de a scăpa GRATUIT de aceste deșeuri, prin urmare te rugăm să fii responsabil și să contribui și tu la eforturile de a avea un județ mai curat!
Haideți să le punem pe toate la locul lor!

Colectarea deșeurilor reciclabile din hârtie
2024-02-07
Colectarea deșeurilor reciclabile din hârtie

SACUL ALBASTRU pentru deșeurile reciclabile din hârtie / carton se va colecta miercuri 07 FEBRUARIE 2024 în municipiul Bistrița și în localitățile componente!
Având în vedere prima săptămână întreagă din luna ianuarie, programul de colectare a deșeurilor reciclabile din municipiul Bistrița și localitățile componente, începe miercuri, 07 FEBRUARIE 2024, prin colectarea sacului albastru.
Vă rugăm să scoateți din timp sacul albastru pentru deșeurile reciclabile din hârtie carton în fața porții, fie cu o seară înainte, fie dimineața devreme pentru a sprijini operatorul în cadrul programului de colectare. Este posibil ca pe anumite trasee, mașina de colectare pentru sacul albastru să ajungă după-masă sau seara.
Dacă aveți o cantitate mai mare de deșeuri reciclabile din hârtie / carton, puteți să depuneți aceste deșeuri în saci transparenți, iar operatorul de salubritate Supercom va ridica aceste deșeuri în programul de colectare de miercuri!
Vă rugăm să NU AMESTECAȚI deșeurile reciclabile între ele și SĂ RESPECTAȚI inscripționările de pe recipienții de colectare. De asemenea, vă rugăm să respectați programul de colectare și să NU SCOATEȚI alte tipuri de deșeuri – cum ar fi pubela galbenă sau sacul verde. Miercuri 07 FEBRUARIE 2024 se vor colecta STRICT deșeurile reciclabile din hârtie / carton.
Puteți consulta noul program de colectare pentru fiecare localitate din județ pe www.adideseuribn.ro sau la telefon 0263.944 – Dispecerat Supercom.
Haideți să să dăm valoare deșeurilor și să facem Bistrița-Năsăud un județ mai curat!
